
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 308
                                                            din 24 noiembrie 2022
privind desfășurarea evenimentului ”Târgul de Crăciun 2022”, organizat cu ocazia sărbătorilor de iarnă, în perioada 30 noiembrie 2022 – 05 ianuarie 2023

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 33.168/17.10.2022 şi la Consiliul Local Sighișoara cu nr. 34.656/31.10.2022, de referatul de aprobare, înregistrat cu nr. 33.170/17.10.2022, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighişoara cu nr. 32.372/10.10.2022, prin care S.C. Swap Corp S.R.L. solicită sprijin pentru desfăşurarea evenimentului ”Târgul de Crăciun 2022”, organizat cu ocazia sărbătorilor de iarnă, în perioada 30 noiembrie 2022 – 05 ianuarie 2023, în municipiul Sighișoara, pe terenul aparținând domeniul public din Cetatea Medievală, respectiv Piața Cetății (pentru amplasarea unui număr de 8 căsuţe/standuri pe o suprafaţă de 70 mp., unui carusel pe o suprafață de 20 mp., butaforii - ansambluri de obiecte confecţionate, folosite la realizarea decorurilor), pentru desfășurarea activităților de comerţ, de prestări servicii şi a secțiunilor artistice, culturale și interactive din cadrul evenimentului și Piața Muzeului – zona dintre Biserica Mănăstirii și primărie (pentru amplasarea unui număr de 2 căsuţe/standuri pe o suprafaţă de 10 mp., unui patinoar ecologic pe o suprafață de 250 mp., butaforii - ansambluri de obiecte confecţionate, folosite la realizarea decorurilor, proiecții pe clădirea primăriei), pentru desfășurarea activităților recreaționale, de comerţ și prestări servicii din cadrul evenimentului;

Văzând programul de desfăşurare al evenimentului care cuprinde activităţi de tip workshop, căsuţe tematice, butaforii de tip foto corner, muzică ambientală, concerte tradiţionale, acest eveniment este dedicat în special familiilor sighişorene şi are ca şi interes promovarea oraşului şi a cetăţii medievale, din punct de vedere al experienţei pe care o poate oferi cu prilejul sărbătorilor de iarnă, în perioada de extrasezon, prin atragerea publicului local cât şi regional;

Ținând cont de prevederile Hotărârii Consiliului Local Sighișoara nr. 91/28.04.2021 privind stabilirea impozitelor şi taxelor locale pentru anul 2022, și urmând a avea în vedere și Hotărârea Consiliului Local privind stabilirea impozitelor şi taxelor locale pentru anul 2023;

Având în vedere prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 33.169/17.10.2022, prin care se propune aprobarea desfășurării evenimentului ”Târgul de Crăciun 2022”, organizat cu ocazia sărbătorilor de iarnă, în perioada 30 noiembrie 2022 – 05 ianuarie 2023;

Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c”, alin. (6) lit. „a”, alin. (9) lit. „a” și „c” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ş T E:

Art. 1. (1) Se aprobă desfășurarea evenimentului ”Târgul de Crăciun 2022”, organizat de S.C. Swap Corp S.R.L., în municipiul Sighișoara, în perioada 30 noiembrie 2022 – 05 ianuarie 2023.

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, şi anume: Piața Cetății și Piața Muzeului – zona dintre Biserica Mănăstirii și primărie, potrivit planului de situație, anexa nr. 1 la prezenta hotărâre.

(3) Pe terenul aparținând domeniului public din Cetatea Medievală, şi anume Piața Cetății, în perioada 30 noiembrie 2022 – 31 decembrie 2022, se vor monta 8 căsuţe/standuri unde se vor desfăşura activităţi de comerţ sau de prestări servicii pe o suprafață totală de 70 mp., un carusel pe o suprafață de 20 mp., butaforii (ansambluri de obiecte confecţionate, folosite la realizarea decorurilor) pentru desfăşurarea secțiunilor artistice, culturale și interactive din cadrul evenimentului, pentru care se va percepe o taxă pentru ocuparea domeniului public stabilită conform art. 3, lit. ”f” și ”j”, Anexa nr. 8 a Hotărârii Consiliului Local Sighișoara nr. 91/28.04.2021, taxă pe care organizatorul o va achita la casieria Municipiului Sighişoara.

(4) Pe terenul aparținând domeniului public din Cetatea Medievală, şi anume Piața Muzeului – zona dintre Biserica Mănăstirii și primărie, în perioada 30 noiembrie 2022 – 31 decembrie 2022, se vor monta 2 căsuţe/standuri unde se vor desfăşura activităţi de comerţ sau de prestări servicii pe o suprafață totală de 10 mp., un patinoar ecologic pe o suprafață de 250 mp., butaforii (ansambluri de obiecte confecţionate, folosite la realizarea decorurilor) pentru desfăşurarea activităților recreaționale din cadrul evenimentului, pentru care se va percepe o taxă pentru ocuparea domeniului public stabilită conform art. 3, lit. ”j” și ”r”, Anexa nr. 8 a Hotărârii Consiliului Local Sighișoara nr. 91/28.04.2021, taxă pe care organizatorul o va achita la casieria Municipiului Sighişoara.

(5) Pentru perioada 1 – 5 ianuarie 2023, taxa pentru ocuparea domeniului public pentru activitățile menționate la alineatele precedente se va achita conform Hotărârii Consiliului Local privind stabilirea impozitelor şi taxelor locale pentru anul  2023. Taxa se va achita, în funcție de activitățile desfășurate în cadrul Târgului de Craciun, de către organizator și comercianți la casieria Municipiului Sighişoara în maxim 48 de ore de la adoptarea acesteia.

Art. 2. (1) Activitatea de comerț şi prestări servicii se va desfășura în Piața Cetății și Piața Muzeului – zona dintre Biserica Mănăstirii și primărie.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului ”Târgul de Crăciun 2022”, se percepe o taxă pentru ocuparea domeniului public stabilită conform Hotărârii Consiliului Local Sighișoara nr. 91/28.04.2021, respectiv a Hotărârii Consiliului Local privind stabilirea impozitelor şi taxelor locale pentru anul 2023, taxă pe care comercianţii o vor achita la casieria Municipiului Sighişoara. De asemenea, pentru desfăşurarea activităţii comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara. 

(3) Este interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, fără îndeplinirea cumulativă a condiţiilor prevăzute în prezentul articol, sens în care vor fi aplicate dispoziţiile legale sancţionatorii.

Art. 3. Se aprobă Regulamentul de organizare și desfășurare a evenimentului ”Târgul de Crăciun 2022” în municipiul Sighișoara, în perioada 30 noiembrie 2022 – 05 ianuarie 2023, conform anexei nr. 2, parte integrantă din prezenta hotărâre.

Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Compartimentul Autorizare Activități Economice și Susținerea Înființării Întreprinderilor Mici și Mijlocii, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara și S.C. Swap Corp S.R.L.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

     Groza Tudorel - Claudiu              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 17 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;

  1 ex. Biroul Public Cadastru, Topometrie și Administrare Terenuri Agricole și Forestiere;

  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;

  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;

  1 ex. Serviciul Public Poliţia Locală;

  1 ex. Compartimentul Centrul Național de Informare și Promovare Turistică Sighișoara;

  1 ex. S.C. Swap Corp S.R.L.
16 ex.
B.A.

	1

	3

	Adoptarea hotărârii s-a făcut cu majoritate

□ simplă         □ absolută

□ calificată

	…./…./….

	…./…./….

	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


